nakikinikinita na ng kahabaghabag na sa katawan niyay lusutlusutan ang punlo at nalilibing na siya. nang gabing yaon ay pinalitan ng mga artillerong kastila ang mga tanod sa mga pinto ng loob ng maynila, at nang kinabukasan, ng dumudungaw na ang mga unang liwanag, si ben zayb, na nangahas na maglakad upang tingnan ang kalagayan ng mga kuta, ay nakatagpo sa glacis na malapit sa luneta ng bangkay ng isang india na magdadalaga, na, halos hubad at nakabulagta roong nag iisa. si ben zayb ay nalunusan at matapos na matangki ng kaniyang tungkod ang patay at makatingin ng tungo sa mga pinto, ay ipinatuloy ang kaniyang lakad, na iniisip na gumawa ng isang mapanimdim na kabuhayan dahil sa pangyayaring yaon.